laion/Wikipedia-Exotic huggingface dataset:
פינדואודואו

פִּינְדוּאוֹדוּאוֹ (בסינית: 拼多多; פיניין: Pīnduōduō;‏ NASDAQ: PDD) היא חברת מסחר אלקטרוני סינית הפועלת בכל רחבי העולם, ואחת מחברות האינטרנט הגדולות בעולם, שנוסדה בשנת 2015 על ידי הואנג ג'אנג. החברה השיקה מספר מודלים חדשים בתחום הרכישה המקוונת, כגון קבוצות רכישה, רכישת יצרן-צרכן ישירה (C2M), אשר שינו באופן מהותי חלק מהרגלי הקנייה המקוונת בסין. פינדואודואו הונפקה בנאסד"ק ביולי 2018, וביוני 2020, 5 שנים בלבד לאחר הקמתה, הוערך שווי החברה במעל 100 מיליארד דולר. בנובמבר 2020 לאחר חודש חזק עם עלייה של 65% בשווי המניה הגיע שוויה לכ-180 מיליארד דולר. במאי 2024 עברה גם את רף ה-200 מיליארד דולר. בבעלות החברה אתר Temu. אתר האינטרנט הרשמי של פינדואודואו אתר האינטרנט הרשמי של פינדואודואו פינדואודואו, ברשת החברתית אקס (טוויטר) מידע עסקי על חברת PDD Holdings באתרים Yahoo! Finance • MarketWatch • CNN Money • Bloomberg Business (באנגלית) PDD Holdings, בגוגל פיננסים "From Social Shopping to Entertainment-Centric E-Commerce, What Western Brands Can Learn from China's Retail Giants". The Fashion Law (באנגלית אמריקאית). 2020-05-18. נבדק ב-2020-05-22. From Y Combinator in May 2020
יחסי נאורו – קוריאה הדרומית

יחסי נאורו–קוריאה הדרומית הם היחסים הדיפלומטיים הרשמיים שבין רפובליקת נאורו לבין הרפובליקה של קוריאה. בין רפובליקת נאורו לבין קוריאה הדרומית מתקיימים יחסים דיפלומטיים רשמיים. היחסים הדיפלומטיים הרשמיים שבין רפובליקת נאורו לבין קוריאה הדרומית כוננו ב-20 באוגוסט 1979. בין שתי המדינות מתקיים שיתוף פעולה כלכלי מזערי והתקיימו ביקורים רמי דרג בין שתיהן שהובילו לעוד שיתופי פעולה מועטים. פברואר 2011 - שליחו של שר החוץ הדרום-קוריאני מאי 2011 - שר החוץ של נאורו, קייראן קקה נובמבר 2014 - נשיא נאורו, בארון ואקה נאורו אינה מיוצגת בקוריאה הדרומית, הן בדרג השגרירות והן בדרג הקונסולרי. קוריאה הדרומית אינה מיוצגת בנאורו, הן בדרג השגרירות והן בדרג הקונסולרי. The Republic of Nauru, אתר משרד החוץ של קוריאה הדרומית
תהילים קמ"ו

תהילים קמ"ו הוא המזמור ה-146 בספר תהילים.(על פי המספור בוולגטה ובתרגום השבעים זהו המזמור ה-145 במספר) מזמור זה הוא מזמור תהילה ובו מבקש המשורר מעצמו לשבח ולהלל את שם ה' ולשיר לו. המזמור הוא אחד מעשרה מזמורים הפותחים בקריאה להלל את ה': 'הַלְלוּיָהּ'. מבנה המזמור מעיד על כך שזהו מזמור תהילה, אך במרכזו מטיף בעל המזמור לקהל השומעים שאין לבטוח בבני האדם אלא בה'. ניתן לחלק את המזמור כך: המילה "הַלְלוּיָהּ" המופיעה בכותרת המזמור וסיומו מעידה על כך שמזמור זה נועד להישמע מול קהל. בתחילת המזמור מבקש המשורר למהר ולהלל את ה'. לאחר מכן מבקש בעל המזמור להזהיר את קהחל השומעים לבל יבטחו בנדיבים. המזמור נאמר בכל יום כחלק מפסוקי דזמרא בכל יום. אהללה ה' בחיי - שלמה דסקל. אהללה - ארי גולדוואג מתוך האלבום יש לי הכל. בטחו בה' - שמילי אונגר בלחן של הרשי ויינברגר, עיבוד של נפתלי שניצלר. המלחין אנטון ברוקנר כתב יצירה מוזיקלית לתזמורת ומקהלה למילות המזמור. מדיה וקבצים בנושא תהילים קמ"ו בוויקישיתוף תהילים ק"ו, קי"א-קי"ג, קל"ה, קמ"ו-ק"נ ויקטור הורוויץ, עולם התנ"ך: תהילים ב', תל אביב, דוידזון עתי, 1995, עמ' 271 עמוס חכם, ספר תהילים, ירושלים, הרב קוק, תש"ן, ע"מ תקפד אהללה ה' בחיי, שלמה דסקל באתר יוטיוב. אהללה ארי גולדוואג באתר יוטיוב. בטחו ה', בביצוע שמילי אונגר, וידאו קליפ של השיר באתר יוטיוב (אורך: 4:53), 3 ביולי, 2020 מזמור 146 לאנטון ברוקנר. אתר youtube
רון מלכא

רון מלכא (נולד בשנת 1965) הוא מנהל ודיפלומט ישראלי. מכהן כיושב ראש נמל חיפה. קודם לכן כיהן כמנכ"ל משרד הכלכלה והתעשייה ושגריר ישראל בהודו. מלכא נולד בעכו אחד מארבעה בנים להורים ילידי מרוקו. ב-1983 התגייס לצה"ל, לאחר שנשר מקורס טיס ושירת בחיל המודיעין ביחידת המזל"טים עד 1992 ולאחר מכן ביחידת היועץ הכספי לרמטכ"ל עד 2007. הוא השתחרר בדרגת אלוף-משנה. ב-1990 סיים תואר ראשון בכלכלה ומנהל עסקים באוניברסיטת בר-אילן, ב-1994 סיים תואר שני במנהל עסקים וב-2004 סיים תואר שלישי בכלכלה באוניברסיטת בר-אילן. לאחר שחרורו שימש מרצה לכלכלה במכללת נתניה ובמרכז הבינתחומי הרצליה. ב-2016 מונה לדקאן בית הספר לבנקאות ושוק ההון במרכז האקדמי למשפט ולעסקים. בשנים 2008–2014 שימש דירקטור בבורסה לניירות ערך בתל אביב, במהלך כהונתו שימש גם כממלא מקום יושב ראש הבורסה. כמו כן שימש דירקטור בשירותי בנק אוטומטיים, דירקטור בחברת עגור לניהול קופות גמל והשתלמות, ובקרן רום. ב-2014 שימש יועץ לוועדה לבחינת תקציב הביטחון. ב-2018 מונה על ידי ראש הממשלה בנימין נתניהו לשגריר ישראל בהודו ושגריר לא תושב בסרי לנקה. ביוני 2021 הודיעה שרת הכלכלה אורנה ברביבאי על כוונתה למנות את מלכא למנכ"ל המשרד. ב-4 ביולי אישרה הממשלה את המינוי ומלכא נכנס לתפקידו ב-1 באוגוסט. הוא כיהן בתפקיד עד דצמבר 2022. ב-2023 מונת ליו"ר נמל חיפה. מלכא נשוי ואב לשלושה. מדיה וקבצים בנושא רון מלכא בוויקישיתוף דני זקן, ‏מנכ"ל משרד הכלכלה: "נחתוך את המכס על יבוא מקביל של כלי רכב ב־7%", באתר גלובס, 19 באפריל 2022 דני זקן, ‏טכנולוגיה ישראלית ומימון אמירותי: חוזה ראשון מסוגו בהסכמי אברהם, באתר גלובס, 10 במאי 2021 אלון בן דוד, מכתב האיום לשגריר ישראל בהודו: "צופים בך, זה רק הקדימון", באתר חדשות 13, 31 בינואר 2021 שירות גלובס, ‏הבורסה: ד"ר רון מלכא - מ"מ היו"ר; הרשטיג - סמנכ"ל בכיר, באתר גלובס, 1 באוגוסט 2013 מוטי בסוק, ד"ר רון מלכא וורד דר מונו לדירקטורים בקרן ההשתלמות של עובדי הרשויות המקומיות, באתר TheMarker‏, 7 בדצמבר 2014 טל שניידר, ‏השגריר הבא בהודו במינוי אישי של רה"מ: ד"ר רון מלכא, באתר גלובס, 8 באוגוסט 2018
רועי משפתי

רועי משפתי (נולד ב-23 בנובמבר 1992) הוא כדורגלן ישראלי המשחק בעמדת השוער במכבי תל אביב. משפתי החל את הקריירה שלו במחלקת הנוער של הפועל ראשון לציון. בקיץ 2011 חתם במ.ס. אשדוד מליגת העל כשוער שני. ב-5 בנובמבר 2011 ערך את הופעת הבכורה שלו בקבוצה בניצחון 1–2 נגד מכבי נתניה. בתחילת עונת 2015/2016 עת שיחקה אשדוד בליגה הלאומית, משפתי הפך לשוער הראשון בקבוצה. בקיץ 2017 הושאל להפועל ראשון לציון עד לסיום העונה. בעונה זו רשם 36 הופעות בליגה ובסיום העונה חזר לאשדוד. בעונת 2019/2020 הפך לשוער הראשון באשדוד, וערך עם הקבוצה 36 הופעות בליגה. ב-31 באוגוסט 2021 חתם במכבי חיפה. ב-22 בספטמבר ערך הופעת בכורה בגמר גביע הטוטו 2021/2022 בניצחון בבעיטות הכרעה של קבוצתו על הפועל באר שבע. במהלך עונת 2021/2022 הוא השתתף במשחקי ליגה בודדים. ב-30 במאי 2023 חתם לשנתיים במכבי תל אביב. בגמר גביע הטוטו מול מכבי חיפה, שהוכרע בדו-קרב פנדלים, עצר שתי בעיטות עונשין שהובילו לניצחון 2–4 ולזכייה בתואר. את עונת 2023/2024 פתח כשוער ראשון, אך בהמשך איבד את המקום לאורלנדו מוסקרה שהוחתם בקבוצה. בינואר שב להרכב הפותח והיה שותף לזכייה באליפות. אחיו הוא הכדורגלן גיא משפתי. מכבי חיפה אליפות: 2021/2022, 2022/2023 גביע הטוטו: 2021/2022 מכבי תל אביב גביע הטוטו: 2023/2024 אליפות: 2023/2024 אלוף האלופים: 2024 רועי משפתי, ברשת החברתית אינסטגרם רועי משפתי, באתר ההתאחדות לכדורגל בישראל רועי משפתי, באתר Transfermarkt רועי משפתי, באתר Soccerway רועי משפתי, באתר BDFutbol רועי משפתי, באתר WorldFootball.net רועי משפתי, באתר FootballDatabase.eu שחר כחלון, מ.ס. אשדוד: רועי משפתי עזב, חתם בראשון לציון, באתר אשדודנט, 5 ביוני 2017 דורון בן דור, ‏שוער חדש בכרמל: רועי משפתי חתם במכבי חיפה, באתר ONE‏, 31 באוגוסט 2021 יניב טוכמן‏, אחרי עזיבת טננבאום: משפתי חתם לשנתיים במכבי תל אביב, באתר וואלה, 30 במאי 2023 אלי דהאן, מכבי תל אביב זכתה בגביע הטוטו לאחר ניצחון על מכבי חיפה בפנדלים, באתר הארץ, 24 בינואר 2024
מרדכי למברג

מרדכי למברג (נולד בערך ב-1938) הוא משפטן ישראלי, פרקליט מחוז הצפון במשך עשר שנים וראש חטיבת המחקר במשרד המשפטים. נולד בדנציג, למשפחה מסורתית. ערב פרוץ מלחמת העולם השנייה עלו הוריו לישראל והתיישבו בצפון תל אביב. את שירותו הצבאי עשה בחיל התותחנים. ב-1963 עמד בראש ארגון מתמחים שניסה להיאבק על דירוג השכר של המתמחים למשפטים. ב-1965 לאחר התמחות של שנה בבית המשפט העליון אצל הנשיא שמעון אגרנט, שאצלו למד קודם לכן באוניברסיטה העברית, התקבל ללשכת עורכי הדין בתל אביב. את התואר השלישי עשה באוניברסיטת קיימברידג' בהנחיית גלנוויל ויליאמס (אנ'). לאחר ששב ארצה שימש כמרצה במשרה חלקית באוניברסיטת תל אביב ובאוניברסיטה העברית ובמקביל נכנס כשותף למשרד עורכי דין פרטי. אחד משותפיו דאג להעברתו למילואים בפרקליטות הצבאית. הוא החל את דרכו בפרקליטות המדינה בפרקליטות מחוז דרום, והתגורר בעומר. בסביבות גיל ארבעים בעקבות פטירת אמו והיכרות עם ירמיהו ברנובר והרב יוסף שמחה גינזבורג חזר בתשובה והתקרב לחסידות חב"ד, ילדיו התחנכו במוסדות החסידות. באמצע שנות ה-70 נשלח להקים את פרקליטות מחוז הצפון שהייתה עד אז מסונפת לפרקליטות חיפה, כפרקליט מחוז הצפון ניהל את התביעה במשפט כלא שאטה. בשנת 1988 סיים את תפקידו כפרקליט מחוז הצפון והתמנה כאחראי על המחקר במשרד המשפטים. ב-1992 פרש ממשרד המשפטים ועבד כסנגור פלילי. במקביל שימש מרצה בכיר בפקולטה למשפטים של מכללת שערי משפט ובמרכז האקדמי כרמל. למברג מתגורר בעפולה. ילדיו הם חסידי חב"ד ופעילים במוסדות החסידות: הרב אורי - ראש כולל אברכים בקריית שפרינצק בשם "מכון הוראה – אהלי יוסף יצחק" יואב - מחבר הספר "'הפסק בתפילה' לפי שיטת אדמו"ר הזקן". מורה בסמינר. אריאל - מזכ"ל אגודת חסידי חב"ד בישראל וחבר הנהלת צעירי אגודת חב"ד בישראל ורשת אהלי יוסף יצחק[דרוש מקור] עודד - מחנך בבית הספר תלמוד תורה ליובאוויטש לוד חב"ד. מחבר הספר 'חדוות עלם' יסודות וחידושים' בש"ס. יעל - שליחת הרבי ביישוב מכבים - רעות. מורה לאנגלית. בועז - רואה חשבון. מרדכי למברג ושבת לוי (עורכים), ש' אגרנט, דיני עונשין: רשימות לפי הרצאות, ירושלים תשכ"ד מנדי ברונפמן, סיפורו של פרקליט מחוז: ד"ר מרדכי למברג בריאיון מעמיק ומקיף, בפעם הראשונה בחייו רוב מהומה, הצופה, 25 בנובמבר 1963 46 חברים חדשים נתקבלו ללשכת עורכי־הדין בת"א, מעריב, 1 ביולי 1965.
רסלמניה 14

רסלמניה 14 (או בשמו המוכר יותר WrestleMania XIV) היה אחד מאירועי השלם וצפה של ארגון ההיאבקות האמריקאי, ה-World Wrestling Federation‏ (ה-WWF, כיום ה-WWE). האירוע נערך ב-29 במרץ 1998, באולם פליטסנטר שבבוסטון, מסצ'וסטס. שמונה קרבות התנהלו באירוע. בקרב המרכזי, סטון קולד סטיב אוסטין ניצח את שון מייקלס וזכה בפעם הראשונה בקריירה באליפות העולם במשקל כבד של ה-WWF בקרב שבו מייק טייסון שימש כעוזר השופט המיוחד; מייקלס הופיע לקרב למרות שספג פציעה חמורה במהלך הקרב שלו באירוע הרויאל ראמבל חודשיים קודם לכן, והוא לא התאבק שוב עד לסאמרסלאם של שנת 2002. עוד ברשימת הקרבות, אנדרטייקר ניצח את קיין, קקטוס ג'ק וצ'יינסו צ'ארלי ניצחו את הניו אייג' אאוטלוס (בילי גאן ורוד דוג) בקרב דאמפסטר וזכו באליפות הזוגות של ה-WWF, ודה רוק ניצח את קן שמרוק בפסילה וכתוצאה מכך שמר על האליפות הבין יבשתית של ה-WWF. המשתתפים האחרים בקרב היו: לוס בוריקוואס (מיגל פרז ג'וניור וסאביו ווגה), לוס בוריקוואס (חסוס קסטיליו וחוזה אסטראדה ג'וניור), הטרות' קומישן (רקון וסנייפר), בראדשו וצ'יינז, The Nation of Domination (מארק הנרי ודילו בראון), The Nation of Domination (פארוק וקאמה מוסטפא), הקוויבקרס (ז'אק רוז'ו ופייר אולה), ה-Rock 'n' Roll Express (ריקי מורטון ורוברט גיבסון), ההדבנגרז (מוש וטראשר), טו מאץ' (סקוט טיילור וברייאן כריסטופר), דיסייפלס אוף אפוקליפס (8-בול וסקאל), סטיב בלקמן ופלאש פאנק, והגודווינס (הנרי או. גודווין ופיניאס א. גודווין). אתר האינטרנט הרשמי של רסלמניה 14 רסלמניה 14, במסד הנתונים הקולנועיים IMDb (באנגלית) תוצאות רסלמניה 14
מיה מיטב

מיה מיטב (נולדה ב־2 באוקטובר 1973) היא סופרת ילדים ישראלית. מיטב נולדה וגדלה בקיבוץ רמת יוחנן, בתה של השחיינית הישראלית אילנה מיטב-רודריג ושל דויד מיטב, והצעירה מבין חמשת ילדיהם. למדה בבית הספר התיכון בית חינוך כרמל זבולון בקיבוץ יגור. לאחר סיום שירותה הצבאי במסלול בנות משקים בחטיבת הנח"ל, בגיל 21 עברה להתגורר בתל אביב. בשנת 1994 החלה ללמוד עיצוב גרפי במכללת מימד בתל אביב. לאחר סיום לימודיה עבדה כמעצבת גרפית בתפקידים שונים. לאחר מכן למדה שיטת גרינברג ועבדה בתחום. בשנת 2011 החלה לכתוב בלוג בסלונה בשם: ״אמא ירוקה". הבלוג עסק בגידול ילדים בעיר הגדולה, בחינוך לבריאות, בבישול ועוד. לאחר מספר שנים כבלוגרית החליטה מיטב ללמוד כתיבה לילדים. בין היתר למדה אצל הסופרות: אבירמה גולן, תמי שם-טוב ודפנה בן צבי. מיטב נשואה, אם לשלושה בנים ומתגוררת בתל אביב עם משפחתה. מיטב כותבת שירים וסיפורים לילדות ולילדים. תשעה ספרים שכתבה ראו אור עד היום. את ספרה האחרון, ״אלי ענבים וכל ההרפתקאות שקרו לו באמת״ כתבה בהשראת ילדותה בקיבוץ בתקופת הלינה המשותפת. בנוסף כותבת סיפורים קצרים ומאמרים למגזין אדם צעיר, לירחון גלילאו צעיר ולמגזין המקוון הפנקס. מיטב כתבה טור של המלצות על ספרי ילדים ונוער ב-ynet. עורכת מפגשי סופרת ושעות סיפור לילדים ברחבי הארץ. מיזם ״החופש לקרוא״: בחנוכה 2017 יזמה את המיזם החופש לקרוא: פרויקט אינטרנטי לעידוד קריאה של ספרי מקור לילדים ונוער, בו העלו לדף הפייסבוק המלצות מצולמות של סופרים ומאיירים לילדים. בקיץ 2020 החל המיזם לפעול בשנית לאור ביטול שבוע הספר העברי. יוצרת ומגישה פודקאסט הנושא בשם: ״מה קוראות האיילות?״ יחד עם הסופר גור אילני. הפודקאסט עוסק בספרות ילדים ונוער. הפודקאסט נמצא בעונתו השלישית ועד כה פורסמו מעל 20 פרקים. אתר האינטרנט הרשמי של מיה מיטב מיה מיטב, ברשת החברתית פייסבוק רשימת הפרסומים של מיה מיטב בקטלוג הספרייה הלאומית סדרת ״הבלוגר״ באתר הוצאת כתר ספריה של מיה מיטב באתר הוצאת דני ספרים להראות, לא לספר - ריאיון עם מיה מיטב, מגזין ״הפנקס״, 12 ביוני 2020 אחרי שנשאלה: למה התינוק אוכל פריכיות, הוא בדיאטה? האם הפכה לסופרת, באתר ‏מאקו‏, 3 בדצמבר 2017 מאירה ברנע גולדברג, ‏ארבע אמהות: סופרות הילדים שמוציאות עכשיו ספר חדש, באתר ‏מאקו‏, 12 ביוני 2019 השאלון עם מיה מיטב, קורא בספרים, 8 ביוני 2017 מיה מיטב : הפנקס – כתב עת מקוון לתרבות וספרות לילדים (באנגלית) מיה מיטב, באתר ynet מה קוראות האיילות (ארכיון)
למברג (פירושונים)

האם התכוונתם ל... לבוב – עיר שמכונה בגרמניה "למברג". אדם למברג (Lamberg) (אנ') – שחקן אמריקאי מרדכי למברג – משפטן ישראלי למברגר
הואנג

הואנג הוא שם משפחה. האם התכוונתם ל... הואנג ג'אנג יופ – פוליטיקאי עריק צפון-קוריאני הואנג ג'אנג – מיליארדר סיני ג'יימס הואנג (אנ') – שחקן ומפיק טלוויזיה אמריקאי ג'יימס ז'י פאנג הואנג (אנ') – שר החוץ של טאיוואן
מחוברים: שבלול ופלסטלינה

מחוברים: שבלול ופלסטלינה הוא מארז תקליטורים שאיגד את האלבומים המקוריים: "שבלול" ו"פלסטלינה" של אריק איינשטיין ושלום חנוך ויצאו ב-1970. המארז הופק על ידי חברת פונוקול ויצא לאור בשנת 2011. המארז כולל 2 תקליטורים: האלבום "שבלול" כולל בונוס השירים בגרסה לועזית: "Time After Time" ("אל תוותרי עלי"), "Oh Me" ("טוב לי") ו-"Shout" ("אני שר") האלבום "פלסטלינה" כל השירים נכתבו והולחנו על ידי שלום חנוך (למעט היכן שמצוין אחרת).  האלבום באתר "מוזיקה ישראלית"
קוזאק (פירושונים)

האם התכוונתם ל... קוזאק – עם (בעיקר) סלאבי מזרחי, וכינוי לפרש קל בצבאות מזרח אירופה, שם נרדף לגוי צורר יהודים בהיסטוריה של עם ישראל דמיטרי קוזאק – מדינאי רוסי רוברטו קוזאק – דיפלומט ארגנטינאי והומניסט ממוצא אוקראיני קוזאק הנגזל – ביטוי עברי שמקורו ביידיש, המתאר מצב שבו גורם שמבצע עוול מציג עצמו כקורבן לעוול קוסאק קיוזאק
אושפיז

האם התכוונתם ל... אושפיז - אחד האושפיזין, במסורת היהודית שם משפחה יהודי אישים אלון אושפיז – דיפלומט ישראלי יונה אושפיז (פירושונים) – אישים בשם זה
תחנת הכוח הגרעינית לנינגרד-2

תחנת הכוח הגרעינית לנינגרד-2 (ברוסית: Ленингра́дская атомная электростанция-2) היא תחנת כוח גרעינית שנמצאת בבנייה בעיר סוסנובי בור, שבמחוז לנינגרד. אתר הבנייה ממוקם 35 ק"מ מערבית לעיר סנקט פטרבורג וכ-70 ק"מ מהמרכז ההיסטורי של סנקט פטרבורג. הפעלת יחידת הכור הראשונה וחיבורה למערכת האנרגיה המאוחדת של המדינה בוצעה ב-9 במרץ 2018. הפעלת יחידת הכור השנייה בוצע בשנת 2021. הפרויקט להקמת תחנת הכוח הגרעינית לנינגרד-2 נכלל בתוכנית ארוכת טווח של התאגיד הלאומי לאנרגיה אטומית רוסאטום. הנחת אבן הפינה התקיימה ב-30 באוגוסט 2007, בהשתתפות יושב ראש הדומה בוריס גריזלוב, ראש התאגיד סרגיי קיריינקו ומושל מחוז לנינגרד ולרי סרדיוקוב. ב-28 בפברואר 2008 הוכרזה חברת SPbAEP כזוכה במכרז הפתוח לבחירת קבלן להקמת שתי יחידות הכוח הראשונות של לנינגרד-2 וב-14 במרץ נחתם חוזה לתכנון, סקירה, בנייה והזמנה וכולל גם אספקת ציוד, חומרים ומוצרים לתחנה. הפרויקט עומד בדרישות הבטיחות הבינלאומיות המחמירות ומשתמש בארבעה ערוצים פעילים של מערכות בטיחות הכולל מכשור מקומי שנועד לסייע הסרת חום פסיבית מתחת למעטפת הכור במקרה של התחממות יתר ומערכת להסרת חום פסיבית מחוללת אדים. ההספק החשמלי של כל יחידת כוח מסוג VVER-1200 עומד על 1,198.8 מגה וואט ויכולת החימום היא 250 גיגה קלק"ש. חיי השירות המשוערים של התחנה הם 50–60 שנה. הזמנת יחידת הכוח הראשונה נקבעה לשנת 2015. עם זאת, בשל הביקוש הנמוך לחשמל נדחתה השקת יחידת הכוח לשנת 2018. ב-9 במרץ 2018 הושלם שלב חיבור יחידת הכוח הראשונה לחשמל. תחנת הכוח הגרעינית לנינגרד מדיה וקבצים בנושא תחנת הכוח הגרעינית לנינגרד-2 בוויקישיתוף אתר האינטרנט הרשמי של תחנת הכוח הגרעינית לנינגרד-2 תחנת הכוח הגרעינית לנינגרד-2, באתר רוסאנרגואטום מנהלת תחנת הכוח הגרעינית לנינגרד-2 "Ленинградская АЭС: энергоблок №1 с реактором ВВЭР-1200 подключен к сети". rosatom.ru. נבדק ב-2018-03-12. Запуск первого блока ЛАЭС-2 перенесли на год вперед "Ленинградская АЭС: энергоблок №1 с реактором ВВЭР-1200 подключен к сети". rosatom.ru. נבדק ב-2018-03-12. Power Reactor Information System of the IAEA: «Russian Federation: Nuclear Power Reactors» (english) "LENINGRAD 2-1". PRIS (באנגלית). IAEA. נבדק ב-2014-09-25. "Росатом Госкорпорация «Росатом» Строящиеся АЭС". www.rosatom.ru. נבדק ב-2018-11-10.
בית הכנסת של רחוב וישגראדי

בית הכנסת של רחוב וישגראדי (בהונגרית: Visegrádi utcai zsinagóga) הוא ביתם של קהילת היהודים שמתגוררים בסביבת אויליפוטווארוש (חלק מרובע 13 של בודפשט), ומגדירים עצמם כאורתודוקסים מודרניים. לאחר מלחמת העולם השנייה בית התפילה נוצר מהפיכת דירת מגורים לבית כנסת. ריהוט בית הכנסת משתלב בתפיסה האורתודוקסית של קהל המתפללים בו. ארון הקודש מעוטר בתצורות קרניים בחצי עיגול וקישוטי האולם המחודש עשויים לבן-זהב-כחול. מעל ארון הקודש שני לוחות הברית מאבן משובצים במסגרת של תמונות. אגודה בשם ה"שוּל של פשט", שמאגדת יהודים צעירים, צמחה מתוך קהילת צעירי הרובע. בהשתתפותם הם מארגנים אירועי תרבות רבים בבית הכנסת. בית הכנסת ברחוב הגדוש ד'יולה בבודפשט רשימת בתי הכנסת בהונגריה "Pesti Súl". אורכב מ-המקור ב-2010-08-04. נבדק ב-2010-07-28. "MAZSIHISZ". נבדק ב-2010-07-28. Mazsihisz.hu
צבע רביעי מחייב

צבע רביעי מחייב (באנגלית: Fourth Suit Forcing) היא מוסכמת הכרזה במשחק הברידג'. התנאי המקדמי לשימוש בה הוא, שהפותח הכריז סדרה, המשיב הכריז סדרה שנייה, והפותח בהכרזה השנייה הכריז סדרה שלישית. הכרזת הסדרה הרביעית על ידי המשיב היא הכרזה המחייבת למשחק מלא. ההכרזה אינה מספקת מידע על מספר הקלפים בסדרה המוכרזת. מספר הקלפים בסדרה זו יכול לנוע בין ארבעה או אפילו חמישה קלפים לחוסר בסדרה. לאחר שהוכרזו שלוש סדרות, הכרזה בסדרה אחרת בגובה 3 היא הכרזה שניתן להכריז עליה Pass. לכן ההכרזה של סדרה רביעית היא הדרך להראות לשותף שיש משחק מלא לפחות. הכרזת מידית של משחק מלא עלולה להביא את השותפים לחוזה לא אופטימלי. מרחב ההכרזה מאפשר מציאת החוזה המתאים ביותר עם דגש על מציאת התאמה של 3–5 בסדרת מייג'ור. לאחר שהפותח הכריז סדרה אחת ללא קפיצה, המשיב סדרה שנייה והפותח סדרה שלישית המשיב מכריז את הסדרה הרביעית. הפותח פתח ♦1. המשיב מכריז ♠1 והפותח ♣2. המשיב מכריז ♥2. הכרזת ♥2 היא הכרזה מחייבת למשחק מלא. ההכרזה השנייה של המשיב אינה מתארת את מספר הקלפים בסדרת ה-♥. למשיב יכולים להיות ארבעה קלפים בסדרה. יכול להיות שלמשיב אין אף קלף בסדרה. הפותח פתח ♣1. המשיב מכריז ♥1 והפותח ♠1. המשיב מכריז ♦2. הכרזת ♦2 היא הכרזה מחייבת למשחק מלא. ההכרזה השנייה של המשיב אינה מתארת את מספר הקלפים בסדרת ה-♦. למשיב יכולים להיות חמישה קלפים בסדרה. יכול להיות שלמשיב אין אף קלף בסדרה. לאחר ההכרזה המחייבת למשחק מלא אפשר לנצל את מרחב ההכרזה על מנת לתאר את הידיים של הפותח והמשיב באופן מדויק, ככל שניתן, על מנת להגיע לחוזה האופטימלי. החוזה האופטימלי עשוי להיות משחק מלא בסדרת מייג'ור, משחק מלא ללא שליט, משחק מלא בסדרת מיינור או סלאם. במקרה של משחק מלא ההעדפה היא לשחק משחק מלא בסדרת מייג'ור בהתאמה של 3–5. הכרזה בקפיצה בסדרת מייג'ור שהכריז השותף מראה שלושה קלפים בסדרה ויד חזקה יותר מפתיחה רגילה. הפותח פתח ♣1. המשיב מכריז ♦1 והפותח ♥1. המשיב מכריז ♠1. במקרה זה ההכרזה של ♠1 היא הכרזה טבעית המבטיחה לפחות ארבעה קלפים בסדרה. יש כאלה המשחקים שהכרזת ♠1 במצב הזה מתארת או יד מחייבת למשחק מלא ללא ארבעה קלפים בסדרת ה-♠ או הכרזה טבעית עם ארבעה קלפים בסדרת ה-♠ שאינה מחייבת למשחק מלא. הפותח הכריז הכרזת רוורס במקרה זה כמעט תמיד יהיה לפותח ולמשיב לפחות משחק מלא. אין טעם להשתמש בהכרזת צבע רביעי על מנת להראות שיש משחק מלא. משתמשים בהכרזה זו למטרה אחרת. כששיטת ההכרזה היא 2 על 1 מחייבת למשחק מלא בשיטה זו הכרזה ראשונה של המשיב של סדרה בגובה 2 מחייבת למשחק מלא. הכרזת הסדרה הרביעית מתארת חולשה בסדרה הזו. הפותח הכריז Pass. השותף שלו פתח. הכרזת צבע רביעי היא הכרזה טבעית. דוגמה: לאחר שתי הכרזות Pass, פתחו ♦1. המשיב הכריז ♥1. הפותח מכריז ♠1. המשיב ♣2. המשיב הראה יד של 5-5 לפחות ב-♥ וב-♣. 2 על 1 מחייבת למשחק מלא רוורס (ברידג') מוטי גלברד, ברידג' הכרז בדרך הנכונה חלק ג' , פרק 2: 4th Suit Forcing,הוצאה עצמית של המחבר, 2010 "Fourth Suit Forcing", Bridge with Larry Cohen "Fourth Suit Forcing", ACBL David Lindop, What is standad? Fourth Suit Forcing, Better Bridge Fourth Suit Forcing, Bridge with Larry Cohen מוטי גלברד, ברידג' הכרז בדרך הנכונה חלק ג' , פרק 2: 4th Suit Forcing,הוצאה עצמית של המחבר, 2010
דוד ועקנין

רבי דוד ועקנין (? - י"ז שבט תרנ"ז; 1897) היה רב ואב בית הדין של הקהילה הספרדית בעיר טבריה. נולד לרב יעקב ועקנין בעיר דמנאת שבמרוקו. על פי מסורת המשפחה שם המשפחה נגזר מן השם אבן עקנין ומגיע עד לרבי יוסף אבן עקנין, מרבני פאס. בצעירותו נישא לג'והרה ממשפחת גבאי. בשנת תרל"א עלה לארץ ישראל והתיישב בטבריה. בשנת תרל"ה מונה לחבר בבית הדין בטבריה וכשנה לאחר מכן מונה לאב בית הדין בעיר. נפטר בי"ז שבט תרנ"ז ונטמן בבית הקברות העתיק בטבריה (סמוך לקברו של רבי חיים אבולעפיה). ספרו שו"ת וידבר דוד נדפס בשנת תרפ"ז (1927) על ידי שלושת בניו, בהסכמת רבני ירושלים הרב אברהם יצחק הכהן קוק והרב יוסף חיים זוננפלד. מהדורה חדשה של הספר נדפסה בירושלים תשס"ט על ידי נינו הרב יוסף יצחק שלוש. בנו הבכור רבי יעקב - שימש כשד"ר עבור כוללות רבי מאיר בעל הנס. בתקופת מלחמת העולם הראשונה נקלע לעיר אז'אקסיו שבחבל קורסיקה, צרפת ושימש שם כרב הקהילה היהודית. שימש בהמשך כחבר בית הדין בטבריה. רבי שמעון - חבר בית הדין בטבריה ומחבר הספרים "דורש סמוכים", "דבר השוה" ו"נאה דורש". רבי מאיר - נודע כרבה הראשי האחרון של טבריה העתיקה. הרב פנחס ועקנין, אמרי פנחס (תשס"ו) עמ' 23 והלאה, אתר אוצר החכמה מידע על דוד ועקנין בקטלוג הספרייה הלאומית יעקב ועקנין מטבריה, דף שער בספרייה הלאומית שו"ת וידבר דוד, סימן יא. ראו אודותיו של החכם שמעון ועקנין, באתר "החכם היומי"
דלויה

דלויה הוא שם משפחה. האם התכוונתם ל... משפחת דלויה – משפחה שמקורה בכפר "לויה" (ד-לויה) בספרד, ואחרי גירוש ספרד, במרוקו מאיר דלויה (רב) – דיין ופרשן מקראי ממרוקו. אריק דלויה – סוציולוג, סופר ועיתונאי יהודי צרפתי ממוצא מרוקאי בתאל דלויה – שחקנית ישראלית, ובעלת עסק לקידום שחקנים יצחק דלויה (המאה ה-16) – רב מרוקאי ממגורשי ספרד, מקובל וראש קהילת המגורשים יצחק דלויה (המאה ה-17) – רבה של מרקש וראש הישיבה בעיר מאיר דלויה – מרים משקולות ישראלי יצחק דלויה
חסינק

חסינק (בהולנדית: Gesink) הוא שם משפחה. האם התכוונתם ל... אנטון חסינק – ג'ודוקא הולנדי רוברט חסינק – רוכב אופני כביש הולנדי אינדירה חסינק – פרופסור להיסטוריה של המזרח התיכון באוניברסיטת בלדווין וואלאס (אנ')
סלאוויטא

סלאוויטא (באוקראינית: Славута; בפולנית Slawuta) היא עיר במחוז חמלניצקי באוקראינה, בעבר - המרכז המנהלי של מחוז סלאוויטא. בשנת 2022 חיו בעיר מעל 34,918 תושבים. החל מיולי 2020 העיר היא חלק ממחוז משנה שפטיבקה. העיירה הייתה מקום מושבם של נסיכי סנגושקו (Sanguszko). בעיירה חיו יהודים מתחילת המאה ה-18, ובשנת 1765 נרשמו בסלאוויטה 246 יהודים משלמי מס גולגולת. העיירה נתפרסמה בקרב היהודים בשל דפוס סלאוויטא העברי, שנוסד (בשנת 1792) ונוהל בידי הרב משה שפירא, בנו של רבי פנחס מקוריץ ובניו (ר' שמואל ר' אבא ופינחס שנודעו לימים בשם 'האחים מסלאוויטא'). ב-1847 נמנו בסלאוויטה 1,658 יהודים, וב-1897 נמנו בה 4,900 יהודים, שהיוו 57% מכלל תושבי היישוב. בשנת 1926, עת ישבו בעיירה כ-4,700 יהודים (45% מכלל התושבים), חיסלו הסובייטים את מוסדות הקהילה. העיירה נכבשה בידי הגרמנים בתחילת יולי 1941. כעבור כחודש רצחו שוטרים גרמנים 322 מיהודי העיירה, וב-30 באוגוסט 1941 רצחו בה כ-1,000 יהודים נוספים. בינואר 1942 רוכזו יהודי העיירה הנותרים ויהודים נוספים מהסביבה בגטו שהוקם ביישוב, בו חויבו בענידת סרט זרוע ובביצוע עבודות כפייה. בשל הרעב, הצפיפות והמחלות בגטו, מתו רבים מיושביו. ב-26 ביוני 1942 נערכה בגטו אקציה המונית, בה נורו למוות בסמוך לעיירה כ-5,000 יהודים. יתר היהודים בעלי המקצוע שהושארו בגטו נרצחו ב-10 בספטמבר 1942. בסמוך לעיירה הוקם בעת הכיבוש הגרמני מחנה עבודה, אליו הועברו יהודי אניפולי וסביבתה. רוב היהודים הללו נרצחו בשואה בשלבים שונים. לאחר השואה שימש כרב ליהודים המעטים ששבו לעיירה רבי יצחק גדליה ליברזון, מצאצאי רב ליבר מברדיצ'ב. הוא שימש כרב, שוחט ומוהל לכל יישובי הסביבה. לאחר פטירתו בשנת 1982, עמדו בנותיו בראשות הקהילה. מדיה וקבצים בנושא סלאוויטא בוויקישיתוף אתר האינטרנט הרשמי של סלאוויטא סלבוטה (Slavuta), באנציקלופדיה של הגטאות, באתר יד ושם אלכסנדר קרוגלוב (רו'), סלבוטה, אנציקלופדיה של המחנות והגטאות (כרך II, חלק B, עמ' 1469–1470), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) סלוויטה (אוקראינה), דף שער בספרייה הלאומית על שואת יהודי אנופול באתר יד ושם ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
Guns Don't Kill People... Lazers Do

Guns Don't Kill People... Lazers Do (בעברית: רובים לא הורגים אנשים... לייזר כן) הוא אלבום הבכורה של ההרכב מוזיקלי האמריקאי מייג'ור לייזר. האלבום יצא לאור ב-16 ביוני 2012, על ידי חברת התקליטים דאונטאון רקורדס. מתוך האלבום יצאו שלושה סינגלים. מידע על האלבום Guns Don't Kill People... Lazers Do באתר MusicBrainz מידע על האלבום Guns Don't Kill People... Lazers Do באתר AllMusic האלבום Guns Don't Kill People... Lazers Do באתר ספוטיפיי Guns Don't Kill People... Lazers Do, Genius (באנגלית) Guns Don't Kill People... Lazers Do, נבדק ב-2020-05-11